stanford-oval/wikipedia huggingface dataset:
นิ้วกลม
ประวัติ

นิ้วกลมเป็นบุตรคนเล็กจากทั้งหมดสามคนของครอบครัว บิดามารดาเปิดร้านขายของชำ มีพี่สาวสองคน เข้าศึกษาที่โรงเรียนเซนต์จอห์น จากนั้นศึกษาที่โรงเรียนบดินทรเดชา (สิงห์ สิงหเสนี) และศึกษาต่อระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ภาควิชาการออกแบบอุตสาหกรรม ในช่วงเรียนปี 5 เขากับเพื่อนอีก 7 คน ใช้ชื่อว่า “dim” ทำหนังสือทำมือไปเสนอ กระทั่งได้เขียนคอลัมน์ E=iq2 และงานเขียนต่าง ๆ ที่เป็นลักษณะของสนามทดลองสมมติฐาน เช่น การเขียนกลับหลัง การเขียนด้วยตัวพยัญชนะและรูปแบบที่ไม่คุ้นชิน
หลังจากศึกษาจบเข้าฝึกงานที่ลีโอเบอร์เนตต์ บริษัททางด้านโฆษณา เข้าเรียนเพิ่มเติมการผลิตสื่อโฆษณาของสมาคมผู้กำกับศิลป์บางกอก (B.A.D. Bangkok Art Directors) ผลงานของเขาได้รับรางวัลชนะเลิศในหมู่นักเรียน B.A.D. โดยในการแข่งขันออกแบบโฆษณาสิ่งพิมพ์เพื่อรณรงค์ให้ประเทศไทยปลอดจากคอรัปชั่น โดยเขาประกวดโดยการส่งงานที่เป็นกุญแจรถบีเอ็มดับเบิลยูกับกระดาษพับที่มีข้อความว่า
“สวัสดีคณะกรรมการ Junior B.A.D. Awards ทุกท่านครับ เห็นว่าพวกท่านทำงานกันหนัก อยากให้พวกท่านได้นั่งรถสบาย ๆ จึงส่งรถคันนี้มาเป็นของกำนัล ยังไงตอนให้คะแนนก็ช่วยพิจารณางานชิ้นนี้ของผมเป็นพิเศษหน่อยนะครับ ขอบคุณล่วงหน้าครับ…ประเทศไทยในฝัน? ไม่มีคอรัปชั่น คำตอบอยู่ที่คุณ”
จากนั้นเริ่มงานใหม่ที่ JWT มีผลงานสร้างสรรค์โฆษณาอย่างเช่น เบียร์เชียร์ ช็อกโกแลตคิดแคต แว่นท็อปเจริญ ฯลฯ เขายังทำของผลิตภัณฑ์เครื่องกีฬาอย่างอาดิดาส ที่ประเทศจีน ในช่วงการแข่งขันกีฬาโอลิมปิกฤดูร้อน 2008 ที่ปักกิ่ง
ด้านผลงานคอลัมนิสต์ เขียนให้กับนิตยสารอะเดย์ และหลังจากนั้นเริ่มมีตีพิมพ์รวมเล่ม โดยเฉพาะสารคดีท่องเที่ยวอย่าง โตเกียวไม่มีขา (2547) กัมพูชาพริบตาเดียว (2548) เนปาลประมาณสะดือ (2549) สมองไหวในฮ่องกง (2550) และ นั่งรถไฟไปตู้เย็น (2551) และยังมีเขียนนวนิยายเรื่อง นวนิยายมีมือ (2550) และรวมบทความชื่อ อิฐ (2548) ณ (2550) เพลงรักประกอบชีวิต (2551) และ หิมาลัยไม่มีจริง (2560) เขายังได้เขียนเพลงร่วมกับ แสตมป์ อภิวัชร์ เอื้อถาวรสุข ในเพลง “ทฤษฎีสีชมพู”
นอกจากนั้นเป็นพิธีกรรายการโทรทัศน์ทางช่องไทยพีบีเอส ได้แก่รายการพื้นที่ชีวิต, รายการเป็นอยู่คือ, รายการวัฒนธรรมชุบแป้งทอด และรายการ Status Story นิ้วกลมยังมีสำนักพิมพ์ของตัวเอง ใช้ชื่อว่า KOOB ที่มาจากคำว่า BOOK ย้อนกลับหลัง
รูปแบบการเขียน

วิธีการเขียนของนิ้วกลม ให้ความสำคัญกับรูปแบบ รวมถึงกลวิธีในการนำเสนอ ข้อคิด และแรงบันดาลใจ
งานเขียนหลายเรื่องของนิ้วกลมเป็นหนังสือการเดินทาง เช่น โตเกียวไม่มีขา, กัมพูชาพริบตาเดียว, เนปาลประมาณ สะดือ, สมองไหวในฮ่องกง และ นั่งรถไฟไปตู้เย็น เป็นต้น เป็นงานเขียนความเรียงให้ชวนคิด และการตั้งชื่อหนังสือที่แหวกแนว ที่เขาเขียนขึ้นจากประสบการณ์จริงของการเดินทาง ยังมีหนังสือที่เขียนจากประสบการณ์วิ่งมาราธอนครั้งแรก คือเรื่อง Homo Finishers – สายพันธุ์เข้าเส้นชัย
ผู้มีอิทธิพลในงานเขียนของนิ้วกลม ได้แก่ มิชาเอล เอนเด, วินทร์ เลียววาริณ, เสกสรรค์ ประเสริฐกุล, ประภาส ชลศรานนท์, ปราบดา หยุ่น รวมถึงงานเขียนของพุทธทาสภิกขุ
ชีวิตส่วนตัว

นิ้วกลมชื่นชอบการอ่านหนังสือ โดยหนังสือเล่มแรกที่เป็นจุดเปลี่ยนของเขาคือ จินตนาการไม่รู้จบ (The Never Ending Story) นวนิยายแปลแฟนตาซีจากประเทศเยอรมนีที่เพื่อนแนะนำให้อ่าน และเขาอ่านหนังสือที่ส่วนใหญ่เป็นผลงานของวินทร์ เลียววาริน
นิ้วกลม สมรสกับชิงชิง กฤชเทียมเมฆ (สาธิดา กฤชเทียมเมฆ) นักวาดภาพประกอบ เมื่อวันที่ 12 ธันวาคม พ.ศ. 2558
ผลงาน > ผลงานเขียน

โตเกียวไม่มีขา (2547)
กัมพูชาพริบตาเดียว (2548)
อิฐ (2548)
เนปาลประมาณสะดือ (2549)
ณ (2550)
สมองไหวในฮ่องกง (2550)
นั่งรถไฟไปตู้เย็น (2551)
ลอนดอนไดอารี่ 1.1 (2551)
The Soundtracks of my love (2551)
ปอกกล้วยในมหาสมุทร (2551)
ผม, มูราคามิ (2551)
หน่อไม้ (2551) ร่วมกับทรงกลด บางยี่ขัน และทรงศีล ทิวสมบุญ
ระยะทางอันห่างใกล้ (2552) จดหมายแลกเปลี่ยนทรรศนะกับพิมปาย
อาจารย์ในร้านคุกกี้ (2552)
m & m (2552) เรื่องสั้นผ่านเอ็มเอสเอ็นกับเจหวาน
สิ่งมหัศจรรย์ธรรมดา (2553)
บุกคนสำคัญ (2553)
ฝนกล้วยให้เป็นเข็ม (2553)
สิ่งที่ค้นพบระหว่างนั่งเฉยเฉย (2553)
Line Stories 2 เรื่องเส้น ๆ (2553) รวมเล่มกับนักเขียนท่านอื่น
7+7 เขียนแบบถาปัด (2553) รวมเล่มกับนักเขียนท่านอื่น
กาลครั้งหนึ่งทุกสถานที่เคยมีความรัก (2554)
ความสุขโดยสังเกต (2554)
ความรักเท่าที่รู้ (2554)
ตรวจภายใน (2555)
แอ่งน้ำกลางทะเลทราย (2555)
สาระภาพ (2555)
ความฝันที่มั่นสุดท้าย (2556)
วิชา ภูผา ชีวิต (2557)
หยดน้ำในกองไฟ (2557)
ความฝัน (ชุด 10 ปี นิ้วกลม) (2557)
ความสุข (ชุด 10 ปี นิ้วกลม) (2557)
ความรัก (ชุด 10 ปี นิ้วกลม) (2557)
ความคิด (ชุด 10 ปี นิ้วกลม) (2557)
เหตุใดเราจึงยังมีชีวิตอยู่ (2558)
กาลครั้งหนึ่งสอนให้รู้ว่า (2558)
หากความเข้าใจยังมีอยู่จริง (2558)
ปล่อยให้ความเศร้าเคลื่อนผ่านเราไป (2558)
วินาทีที่เป็นอิสระ (2559) ร่วมกับ โตมร ศุขปรีชา
แล้วชีวิตก็บอกกับเราว่า (2559)
แล้วความรักก็บอกกับเราว่า (2559)
สถานที่ดีต่อหัวใจ (2559)
หล่นไปในสมมุติ (2559)
แสง (2560)
ทุกความลับคือความจริง (2560)
หิมาลัย ไม่มีจริง (2560)
Home FINISHER  สายพันธุ์เข้าเส้นชัย (2561)
สิ่งสำคัญของชีวิต (2561)
ทุกสิ่งที่เกิดขึ้นล้วนมีความหมาย (2562)
100 Liife Lessons (2562)
12 นิสัยเปลี่ยนชีวิต
ความจริงไม่ได้มีหนึ่งเดียว
ปัญญาฉบับกระเป๋า
ความสุขฉบับพกพา
สิ่งสำคัญของหัวใจ
100 Life Lesson (15 ปีของนิ้วกลม)
เส้นชัยที่ไม่มีใครเห็น
Home เดินทางกลับบ้าน
ความรักเท่าที่รู้
เพลงรักประกอบชีวิต
ทักษะแห่งความสุข
ไม่เป็นบ้าไปกับโลก
เส้นชัยไร้เหตุผล
ความลับของความสุข
ซาปาหนาวกว่าลำปาง
Head
Heart
ชีวิตที่ร่างเอง
ผลงาน > รายการโทรทัศน์

สยามวาระ
พื้นที่ชีวิต
เป็น อยู่ คือ
วัฒนธรรมชุบแป้งทอด
Status Story
20/30/40
เรื่องเด่นเย็นนี้ ช่วง ดีเบต ทางช่อง 3 เอชดี (1 พฤษภาคม - 30 มิถุนายน พ.ศ. 2560)
เมืองไทยใต้จมูก ทางช่องวัน (17 พฤษภาคม - 2 สิงหาคม 2560)
พ็อดแคสต์ ความสุขโดยสังเกต
แหล่งข้อมูลอื่น

นิ้วกลม ที่เฟซบุ๊ก
ขวัญใจโปลิส ภาค 1

| ขวัญใจโปลิศ ภาค 1 Police Cadet 84 |
| --- | --- |
เป็นที่รู้จักกันในชื่อ: 新紮師兄 เทพบุตรผู้พิทักษ์ ภาค 1
สร้างโดย: Wai Ka-Fai (韋家輝) Gary Tang (鄧特希)
แสดงนำ: เหลียงเฉาเหว่ย หลิวชิงหวิน จางม่านอวี้ หลิวเจียหลิง
ดนตรีแก่นเรื่องเปิด: Set Sail with Me 伴我啟航 by The Little Tigers 小虎隊
ดนตรีแก่นเรื่องปิด: You Make Me Happy Too 你令我快樂過 by David Lui 呂方
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 40 ตอนจบ
การผลิต
ผู้อำนวยการสร้าง: Chiu Chun Keung 招振強
สถานที่ถ่ายทำ: ฮ่องกง
ความยาวตอน: 45 นาที/ตอน
ออกอากาศ
เครือข่าย: ทีวีบี
ออกอากาศ: 29 ตุลาคม ค.ศ. 1984 (1984-10-29) – 21 ธันวาคม ค.ศ. 1984 (1984-12-21)
ขวัญใจโปลิศ ภาค 1 หรือ เทพบุตรผู้พิทักษ์ ภาค 1 (อังกฤษ: Police Cadet 84) เป็นละครชุดสากลแนวแอ็คชั่นดราม่าของเกาะฮ่องกง 40 ตอนจบที่ได้รับความนิยมสูงทั่วเอเชีย โดยมียอดผู้ชมดูสดทั่วโลก (ครั้งแรก) เกือบ 90 ล้านคน ทำให้กลายเป็นหนึ่งในสิบละครทีวีบีที่มีเรตติงสูงสุดทั่วโลก นำแสดงโดย เหลียงเฉาเหว่ย หลิวชิงหวิน จางม่านอวี้ และ หลิวเจียหลิง
เป็นละครที่รวมดาราวัยรุ่นที่ผลิตขึ้นในปีพ.ศ. 2527 (1984) และยังเป็นละครฟอร์มใหญ่ที่สร้างขึ้นเพื่อเฉลิมฉลองวันครบรอบ 17 ปีของสถานีโทรทัศน์ทีวีบี เมื่อออกฉายทางโทรทัศน์ก็เป็นหนึ่งในละครที่ได้รับความนิยมสูงในเกาะฮ่องกง โดยมีค่าเฉลี่ยเรตติง 50 จุดเปิดต่อตอน ทำให้เป็นรายการทีวียอดนิยมอันดับที่สามของปี พ.ศ. 2527 รองจากอันดับหนึ่งของปีนั้นคือละครเรื่อง เทพอาจารย์จอมอิทธิฤทธิ์ และอันดับสอง คือ รายการประกวดมิสฮ่องกง 1984 (Miss Hong Kong 1984)
ขวัญใจโปลิศ ภาค 1 ยังมีอีก 2 ภาคที่ถูกสร้างต่อมา แต่สองภาคหลังเรตติงอยู่ในระดับกลาง ๆ และนับได้ว่าภาคหนึ่งได้รับความนิยมมากที่สุดในบรรดาสามภาคทั้งหมด
เรตติงความสำเร็จ

ในปี พ.ศ. 2538 (1995) วันที่ 19 พฤศจิกายน ทีวีบี ได้ทำการฉลองครบรอบ 28 ปีของสถานี และได้มีการประกาศรายชื่อ 10 ละครฮ่องกงยอดนิยมที่มีเรตติ้งสูงสุดทั่วโลกตลอดกาล และเรื่อง ขวัญใจโปลิศ ภาค 1 มียอดผู้ชมทั่วโลกเกือบ 90 ล้านคน กลายเป็นหนึ่งในสิบละครทีวีบีที่มีเรตติ้งสูงสุดในโลก
ออกอากาศในไทย

3 สิงหาคม พ.ศ. 2528 ทางช่อง 3 วันเสาร์-อาทิตย์ เวลา 18.00-19.00 น. ภายใต้ชื่อละครว่า นักสู้ผู้พิทักกษ์
ดีเอ็นเอส

ระบบการตั้งชื่อโดเมน (Domain Name System) หรือ ดีเอ็นเอส (DNS) เป็นระบบที่ใช้เก็บข้อมูลของชื่อ ซึ่งใช้ในเครือข่ายขนาดใหญ่อย่างอินเทอร์เน็ต โดยข้อมูลที่เก็บมีหลายอย่าง แต่สิ่งสำคัญคือความสัมพันธ์ระหว่างชื่อโดเมนนั้น ๆ กับ IP address ที่ใช้งานอยู่ คำว่าดีเอ็นเอสสามารถหมายถึง บริการชื่อโดเมน (Domain Name Service) ก็ได้ ส่วนเครื่องบริการจะเรียกว่า เครื่องบริการชื่อ หรือ เนมเซิร์ฟเวอร์ (name server)
ประโยชน์ที่สำคัญของดีเอ็นเอส คือช่วยแปลงหมายเลขไอพีซึ่งเป็นชุดตัวเลขที่จดจำได้ยากมาเป็นชื่อที่สามารถจดจำได้ง่ายแทน
และมีการอัปเดตข้อมูลที่อยู่ได้อย่างรวดเร็ว หรือ อนุญาตให้ตำแหน่งเปลี่ยนแปลงได้ โดยที่ไม่ส่งผลต่อผู้ใช้งาน
ชายแดนพม่า–ไทย

| ชายแดนพม่า–ไทย |
| --- | --- |
จุดชมวิวฐานปฏิบัติการดอยช้างมูบ จ.เชียงราย ชายแดนไทย-พม่า
ข้อมูลจำเพาะ
พรมแดนระหว่าง:  พม่า  ไทย
ความยาว: 2,401–2,416 กิโลเมตร
ประวัติ
มีผลตั้งแต่: 8 กุมภาพันธ์ พ.ศ. 2411 การเข้าปกครองพม่าของอังกฤษ
พรมแดนปัจจุบัน: พ.ศ. 2534
สนธิสัญญา:  •  อนุสัญญาสยาม-อังกฤษ พ.ศ. 2411  •  สนธิสัญญาสยาม-อังกฤษ พ.ศ. 2426  •  พิธีสาร พ.ศ. 2437  •  หนังสือความตกลงว่าด้วย เขตแดนระหว่างพม่า (เชียงตุง) กับสยาม พ.ศ. 2474   •  หนังสือแลกเปลี่ยน พ.ศ. 2477  •  บันทึกความเข้าใจ พ.ศ. 2534
ชายแดนพม่า–ไทย เป็นพรมแดนระหว่างประเทศ ซึ่งมีทั้งทั้งบนบก และทางทะเล มีความยาวประมาณ 2,401 – 2,416 กิโลเมตร โดยประเทศไทยอยู่ทางทิศใต้และทิศตะวันออกของเส้นเขตแดน ส่วนประเทศพม่าอยู่ทางทิศเหนือและทิศตะวันตกของเส้นเขตแดน
จังหวัดที่มีพื้นที่ติดต่อกับพรมแดนพม่าประกอบไปด้วย จังหวัดเชียงราย จังหวัดเชียงใหม่ จังหวัดแม่ฮ่องสอน จังหวัดตาก จังหวัดกาญจนบุรี จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร และจังหวัดระนอง
แนวพรมแดน

แนวพรมแดนพม่า–ไทยตามที่ได้มีการทำหนังสือสัญญาขึ้นระหว่างสยาม (ไทย) กับอังกฤษ และตามข้อตกลงอื่น ๆ ประกอบไปด้วย
เริ่มต้นจากสามเหลี่ยมทองคำในจังหวัดเชียงราย ลากตามร่องน้ำลึกของแม่น้ำรวกและแม่น้ำสายไปทางตะวันตก ในจังหวัดเชียงราย ความยาว 59 กิโลเมตร
ต่อเนื่องด้วยสันปันน้ำของทิวเขาแดนลาว ทิวเขาถนนธงชัยเหนือ ทิวเขาถนนธงชัยตะวันตก ในจังหวัดเชียงราย เชียงใหม่ แม่ฮ่องสอน ความยาว 632 กิโลเมตร
จากนั้นเป็นเส้นแนวยาวตามแม่น้ำสาละวิน ในจังหวัดแม่ฮ่องสอน ความยาว 127 กิโลเมตร
ต่อเนื่องด้วยแม่น้ำเมย ความยาว 345 กิโลเมตร แนวสองฝั่งของห้วยวาเลย์ ความยาว 44 กิโลเมตร ในจังหวัดตาก
แนวสันปันน้ำของทิวเขาถนนธงชัยกลาง ความยาว 127 กิโลเมตร และแนวเส้นตรง ความยาว 63 กิโลเมตร ในพื้นที่จังหวัดตาก และกาญจนบุรี
สันปันน้ำของเทือกเขาตะนาวศรี ความยาว 865 กิโลเมตร ในพื้นที่จังหวัดกาญจนบุรี ราชบุรี เพชรบุรี ประจวบคีรีขันธ์ ชุมพร และระนอง
แนวร่องน้ำลึกของคลองกระ และแม่น้ำกระบุรี ในจังหวัดระนอง ความยาว 139 กิโลเมตร บรรจบทะเลอันดามันในจังหวัดระนอง
ต่อเนื่องไปยังพรมแดนทางทะเลเหนือทะเลอันดามัน ซึ่งกำหนดโดยขอตกลงในการกำหนดเขตไหล่ทวีป ไปบรรจบกับจุดสามจุดที่มีพรมแดนของประเทศไทย ประเทศพม่า และประเทศอินเดียซึ่งควบคุมพื้นที่หมู่เกาะอันดามันและนิโคบาร์
ภาพเทือกเขาแดนลาว มองจากเส้นเขตแดนไทยบนทางหลวงแผ่นดินหมายเลข 1149 จังหวัดเชียงราย เข้าไปยังฝั่งจังหวัดท่าขี้เหล็ก รัฐฉาน
แนวพรมแดน > เขตการปกครองที่ติดพรมแดน

|  พม่า |  ไทย |
| --- | --- |
ประเทศลาว
รัฐฉาน:  เชียงราย
รัฐฉาน:  เชียงใหม่
รัฐฉาน:  แม่ฮ่องสอน
รัฐกะยา:  แม่ฮ่องสอน
รัฐกะเหรี่ยง:  แม่ฮ่องสอน
รัฐกะเหรี่ยง:  ตาก
รัฐกะเหรี่ยง:  กาญจนบุรี
รัฐมอญ:  กาญจนบุรี
ภาคตะนาวศรี:  กาญจนบุรี
ภาคตะนาวศรี:  ราชบุรี
ภาคตะนาวศรี:  เพชรบุรี
ภาคตะนาวศรี:  ประจวบคีรีขันธ์
ภาคตะนาวศรี:  ชุมพร
ภาคตะนาวศรี:  ระนอง
ทะเลอันดามัน
จุดผ่านแดน > จุดผ่านแดนถาวร

ประเทศไทยและประเทศพม่ามีจุดผ่านแดนถาวรจำนวน 6 แห่ง ในพื้นที่ 4 จังหวัด ประกอบไปด้วย
| ลำดับ |  ประเทศไทย> ถนน |  ประเทศไทย> จุดผ่านแดน |  ประเทศพม่า> ถนน |  ประเทศพม่า> จุดผ่านแดน |  ประเทศพม่า> เวลาทำการ | หมายเหตุ |
| --- | --- | --- | --- | --- | --- | --- |
| 1 |  ถนนพหลโยธิน | จุดผ่านแดนถาวรแม่สาย, จังหวัดเชียงราย | 4 | จังหวัดท่าขี้เหล็ก, รัฐฉาน | 06.30 - 21.00 | ใช้สะพานมิตรภาพแม่น้ำสายในการผ่านแดนข้ามแม่น้ำสาย |
| 2 |  ทล.123 | จุดผ่านแดนถาวรแม่สาย 2, จังหวัดเชียงราย |  | จังหวัดท่าขี้เหล็ก, รัฐฉาน | 06.30 - 18.30 | ใช้สะพานมิตรภาพแม่น้ำสายแห่งที่ 2 ในการผ่านแดนข้ามแม่น้ำสาย |
| 3 |  ทล.12 | จุดผ่านแดนถาวรบ้านริมเมย, จังหวัดตาก |  | จังหวัดเมียวดี, รัฐกะเหรี่ยง | 05.30 - 20.30 | ใช้สะพานมิตรภาพไทย-พม่าในการผ่านแดนข้ามแม่น้ำเมย |
| 4 |  ทล.130 | จุดผ่านแดนถาวรแม่สอด 2, จังหวัดตาก |  | จังหวัดเมียวดี, รัฐกะเหรี่ยง | 06.30 - 18.30 | ใช้สะพานมิตรภาพไทย-พม่า 2 ในการผ่านแดนข้ามแม่น้ำเมย |
| 5 |  ทล.3229 | จุดผ่านแดนถาวรบ้านพุน้ำร้อน, จังหวัดกาญจนบุรี |  | บ้านที่คี่, จังหวัดทวาย, เขตตะนาวศรี | 06.00 - 20.00 |  |
| 6 |  ถนนเพชรเกษม ถนนเฉลิมพระเกียรติ  รน.4010  รน.ถ. 3004 | จุดผ่านแดนถาวรระนอง - เกาะสอง จำนวน 4 ช่องทาง คือ  ท่าเทียบเรือสะพานปลา, ตำบลบางริ้น, อำเภอเมืองระนอง  ท่าเทียบเรือบริษัทอันดามัน คลับ (ท่าเรือแกรนด์อันดามัน), อำเภอเมืองระนอง  ปากน้ำระนอง, ตำบลปากน้ำ, อำเภอเมืองระนอง  ท่าเทียบเรือศุลกากรระนอง, อำเภอเมืองระนอง |  | จังหวัดเกาะสอง, เขตตะนาวศรี | 06.30 - 24.00 | เรือข้ามฟากระหว่างประเทศ ประกอบไปด้วยจุดตรวจที่อยู่บริเวณท่าเรือ 4 แห่งในฝั่งไทย |
จุดผ่านแดน > จุดผ่านแดนชั่วคราว

ประเทศไทยและประเทศพม่ามีจุดผ่านแดนชั่วคราวเพื่อวัตถุประสงค์เฉพาะต่าง ๆ อาทิ การก่อสร้างสิ่งปลูกสร้างที่จะใช้เป็นจุดผ่านแดนในอนาคต การค้าและการท่องเที่ยว ปัจจุบันมีจุดผ่านแดนชั่วคราว 1 แห่งเปิดทำการ เป็นจุดผ่านแดนชั่วคราวเพื่อการท่องเที่ยว
จุดผ่านแดน > จุดผ่านแดนชั่วคราว > จุดผ่านแดนชั่วคราวเพื่อการท่องเที่ยว

| ลำดับ |  ประเทศไทย> พื้นที่จุดผ่านแดน |  ประเทศพม่า> พื้นที่จุดผ่านแดน |  ประเทศพม่า> เวลาทำการ | หมายเหตุ |
| --- | --- | --- | --- | --- |
| 1 | ด่านพระเจดีย์สามองค์, อำเภอสังขละบุรี จังหวัดกาญจนบุรี | พะย่าโต้นซู จังหวัดก่อกะเระ รัฐกะเหรี่ยง เขตตะนาวศรี | 08.30 - 18.00 | ผ่อนผันให้ชาวต่างชาติเดินทางเข้าออกได้เฉพาะเพื่อการท่องเที่ยว |
จุดผ่านแดน > จุดผ่อนปรนการค้า

จุดผ่อนปรนการค้า เป็นจุดผ่อนปรนที่ได้มีการประกาศโดยกระทรวงมหาดไทยเพื่ออนุญาตให้ทำการค้าขายระหว่างประเทศได้ ปัจจุบันมีอยู่ 13 แห่ง ในพื้นที่ 4 จังหวัด ประกอบไปด้วย
| ลำดับ |  ประเทศไทย> จังหวัด |  ประเทศไทย> จุดผ่านแดน |  ประเทศพม่า> จังหวัด |  ประเทศพม่า> จุดผ่านแดน |  ประเทศพม่า> เวลาทำการ | หมายเหตุ |
| --- | --- | --- | --- | --- | --- | --- |
| 1 |  เชียงราย | จุดผ่อนปรนบ้านปางห้า | ท่าขี้เหล็ก, รัฐฉาน | เมืองท่าขี้เหล็ก | 06.00 - 18.00 |  |
| 2 |  เชียงราย | จุดผ่อนปรนบ้านสายลมจอย | ท่าขี้เหล็ก, รัฐฉาน | เมืองท่าขี้เหล็ก | 06.00 - 18.00 |  |
| 3 |  เชียงราย | จุดผ่อนปรนบ้านเกาะทราย | ท่าขี้เหล็ก, รัฐฉาน | เมืองท่าขี้เหล็ก | 06.00 - 18.00 |  |
| 4 |  เชียงราย | จุดผ่อนปรนท่าดินดำ | ท่าขี้เหล็ก, รัฐฉาน | บ้านดินดำ | 06.00 - 18.00 |  |
| 5 |  เชียงราย | จุดผ่อนปรนบ้านสบรวก | ท่าขี้เหล็ก, รัฐฉาน | บ้านเมืองพง | 06.00 - 18.00 |  |
| 6 |  เชียงใหม่ | จุดผ่อนปรนช่องทางกิ่วผาวอก | เมืองสาด, รัฐฉาน |  | 06.00 - 18.00 | ปิดทำการด้วยเหตุผลด้านความมั่นคง |
| 7 |  เชียงใหม่ | จุดผ่อนปรนช่องทางหลักแต่ง | เมืองเต๊าะ, รัฐฉาน |  | 06.00 - 18.00 | ปิดทำการด้วยเหตุผลด้านความมั่นคง |
| 8 |  แม่ฮ่องสอน | จุดผ่อนปรนช่องทางบ้านห้วยต้นนุ่น | ลอยเก่อ, รัฐกะยา | บ้านน้ำมาง อำเภอแม่แจ๊ะ | 06.00 - 18.00 |  |
| 9 |  แม่ฮ่องสอน | จุดผ่อนปรนช่องทางบ้านห้วยผึ้ง | รัฐฉาน | บ้านหัวเมือง บ้านนามน | 06.00 - 18.00 |  |
| 10 |  แม่ฮ่องสอน | จุดผ่อนปรนช่องทางบ้านเสาหิน | รัฐกะยา | บ้านห้วยทราย | 06.00 - 18.00 |  |
| 11 |  แม่ฮ่องสอน | จุดผ่อนปรนบ้านสามแลบ | ผาปูน, รัฐกะเหรี่ยง |  | 06.00 - 18.00 |  |
| 12 |  แม่ฮ่องสอน | จุดผ่อนปรนบ้านน้ำเพียงดิน | รัฐกะยา | อำเภอบ้านใหม่ | 08.00 - 16.00 |  |
| 13 |  ระนอง | จุดผ่อนปรนบ้านเขาฝาชี | เกาะสอง, เขตตะนาวศรี | ตำบลเจ็ดไมล์ อำเภอมะลิวัลย์ | 08.00 - 16.00 |  |
จุดผ่านแดน > จุดผ่อนปรนพิเศษ

จุดผ่อนปรนพิเศษ เป็นจุดผ่อนปรนที่ปัจจุบันยังไม่มีศักยภาพที่จะยกขึ้นเป็นจุดผ่านแดนถาวร แต่มีการประเมินร่วมกันของรัฐบาลไทยและรัฐบาลพม่าว่าสามารถเปิดเป็นจุดผ่านแดนถาวรได้ในอนาคต จึงเปิดจุดผ่อนปรนพิเศษขึ้นมาก่อนเพื่อไม่ให้เสียโอกาส ภายใต้เงื่อนไขที่ไม่ต้องครบถ้วนเหมือนการเปิดจุดผ่านแดนถาวร แต่สูงกว่าจุดผ่อนปรนการค้า ปัจจุบันมีเพียง 1 แห่ง
| ลำดับ |  ประเทศไทย> พื้นที่จุดผ่านแดน |  ประเทศพม่า> พื้นที่จุดผ่านแดน |  ประเทศพม่า> เวลาทำการ | หมายเหตุ |
| --- | --- | --- | --- | --- |
| 1 | ด่านสิงขร, บ้านไร่เครา ตำบลคลองวาฬ อำเภอเมือง จังหวัดประจวบคีรีขันธ์ | บ้านมุด่อง เมืองมะริด เขตตะนาวศรี | 06.30 - 18.30 |  |
เขตแดนของไทยระหว่าง พ.ศ. 2485–2489 หลังผนวกดินแดนที่เรียกว่าสหรัฐไทยเดิม (สีม่วงอ่อน) เข้าเป็นส่วนหนึ่งของประเทศ
คริสโตเฟอร์ โนแลน

| เซอร์ คริสโตเฟอร์ โนแลน CBE |
| --- | --- |
โนแลน ในงาน เทศกาลภาพยนตร์กาน 2018
เกิด: คริสโตเฟอร์ เอ็ดเวิร์ด โนแลน  (1970-07-30) 30 กรกฎาคม ค.ศ. 1970 (54 ปี) เวสต์มินสเตอร์ ลอนดอน อังกฤษ
พลเมือง: อังกฤษ อเมริกัน
ศิษย์เก่า: มหาวิทยาลัยคอลเลจลอนดอน
อาชีพ: ผู้ผลิตภาพยนตร์
ปีปฏิบัติงาน: 1989–ปัจจุบัน
คู่สมรส: เอ็มมา ทอมัส (สมรส 1997)
บุตร: 4
ญาติ: โจนาธาน โนแลน (น้องชาย) จอห์น โนแลน (ลุง) ลิซา จอย (น้องสะใภ้)
เซอร์ คริสโตเฟอร์ เอ็ดเวิร์ด โนแลน (อังกฤษ: Sir Christopher Edward Nolan; เกิด 30 กรกฎาคม ค.ศ. 1970) เป็นผู้กำกับภาพยนตร์ นักเขียนบทและผู้อำนวยการสร้างชาวอังกฤษ-อเมริกัน เขามีชื่อเสียงจากทำภาพยนตร์ฮอลลีวูดฟอร์มยักษ์ที่มีเนื้อเรื่องซับซ้อน เขาได้รับการยกย่องให้เป็นผู้สร้างภาพยนตร์ชั้นนำของศตวรรษที่ 21 รางวัลที่เขาได้รับได้แก่ รางวัลออสการ์ 2 รางวัล รางวัลลูกโลกทองคำ 2 รางวัลและรางวัลแบฟตา 2 รางวัล โนแลนได้รับการแต่งตั้งเป็นผู้บัญชาการเครื่องราชอิสริยาภรณ์จักรวรรดิบริติชในปี ค.ศ. 2019 และได้รับการสถาปนาเป็นอัศวินในปี ค.ศ. 2024
โนแลนเริ่มสนใจการทำภาพยนตร์ตั้งแต่ยังเด็กหลังจากเรียนวรรณคดีอังกฤษที่ยูนิเวอร์ซิตี้คอลเลจลอนดอน เขาก็ทำภาพยนตร์สั้นหลายเรื่องก่อนที่จะมีผลงานภาพยนตร์เรื่องแรกของเขาซึ่งเป็นภาพยนตร์อิสระเรื่อง ฟอลโลว์อิง แกะรอยอาชญากรซ่อนเขี้ยว (ค.ศ. 1998) โนแลนได้รับการยอมรับในระดับนานาชาติจากภาพยนตร์เรื่องที่สองของเขาคือเรื่อง มีเมนโต้ ภาพหลอนซ่อนรอยมรณะ (ค.ศ. 2000) และเปลี่ยนมาทำภาพยนตร์ในบริษัทค่ายใหญ่ด้วยเรื่อง อินซอมเนีย เกมเขย่าขั้วอำมหิต (ค.ศ. 2002) เขาได้กลายมาเป็นผู้กำกับที่มีชื่อเสียงจากการทำภาพยนตร์ซูเปอร์ฮีโร่เรื่อง แบทแมน บีกินส์ (ค.ศ. 2005), แบทแมน อัศวินรัตติกาล (ค.ศ. 2008) และ แบทแมน อัศวินรัตติกาลผงาด (ค.ศ. 2012) ซึ่งได้รับเสียงตอบรับที่ดีและยังมีภาพยนตร์ที่ประสบความสำเร็จต่อด้วยเรื่อง เดอะเพรสทีจ ศึกมายากลหยุดโลก (ค.ศ. 2006), อินเซ็ปชั่น จิตพิฆาตโลก (ค.ศ. 2010), อินเตอร์สเตลลาร์ ทะยานดาวกู้โลก (ค.ศ. 2014) และ ดันเคิร์ก (ค.ศ. 2017) หลังจากออกฉายภาพยนตร์เรื่อง เทเน็ท (ค.ศ. 2020) โนแลนก็แยกทางกับ วอร์เนอร์ บราเธอส์ พิกเจอส์ ผู้จัดจำหน่ายที่ร่วมงานกันมายาวนานและเซ็นสัญญากับ ยูนิเวอร์แซล พิกเจอส์ เพื่อสร้างภาพยนตร์เรื่อง ออปเพนไฮเมอร์ (ค.ศ. 2023) ซึ่งทำให้เขาได้รับรางวัลออสการ์สาขาผู้กำกับยอดเยี่ยมและภาพยนตร์ยอดเยี่ยม
ผลงานของโนแลนมักจะปรากฏอยู่ในรายชื่อภาพยนตร์ที่ดีที่สุดในแต่ละทศวรรษอยู่เสมอ ภาพยนตร์ของเขาเต็มไปด้วยมุมมองเชิงปรัชญา โดยนำเสนอประเด็นเกี่ยวกับญาณวิทยา อัตถิภาวนิยม จริยธรรม การสร้างเวลา ธรรมชาติที่เปลี่ยนแปลงได้ของความทรงจำและอัตลักษณ์ส่วนบุคคล ภาพยนตร์ของโนแลนมีภาพและแนวคิดที่ได้รับแรงบันดาลใจจากคณิตศาสตร์ โครงสร้างเรื่องราวที่ไม่ธรรมดา เทคนิคพิเศษที่เป็นประโยชน์ ทัศนียภาพเสียงแบบทดลอง การถ่ายภาพด้วยฟิล์มรูปแบบใหญ่และมุมมองด้านวัตถุนิยม เขามักจะร่วมงานกับงานกับน้องชายของเขาที่เป็นนักเขียนบทภาพยนตร์ที่ชื่อ โจนาธาน โนแลน ที่ร่วมเขียนบทด้วยและโนแลนก่อตั้งบริษัทผลิตภาพยนตร์ที่ชื่อ ซินก็อปปี้ ร่วมกับ เอ็มมา ทอมัส ภรรยาของเขาอีกด้วย จากการกำกับภาพยนตร์ทั้งหมด 12 เรื่องสามารถทำรายได้ประมาณ 6,143 ล้านดอลลาร์สหรัฐ
ผลงานภาพยนตร์ > ผลงานที่กำกับ

| ปี | เรื่อง | ร่วมด้วย> เขียนบท | ร่วมด้วย> อำนวยการสร้าง | หมายเหตุ |
| --- | --- | --- | --- | --- |
| 1989 | ทารันเตลล่า | ใช่ | ใช่ | ภาพยนตร์สั้น / ไม่ได้เผยแพร่ |
| 1995 | ลาร์ซะนี | ใช่ | ใช่ | ภาพยนตร์สั้น / ไม่ได้เผยแพร่ |
| 1997 | ดูเดิลบัก | ใช่ | ใช่ | ภาพยนตร์สั้น / กำกับภาพและตัดต่อด้วย |
| 1998 | ฟอลโลว์อิง แกะรอยอาชญากรซ่อนเขี้ยว | ใช่ | ใช่ | กำกับภาพและตัดต่อด้วย |
| 2000 | มีเมนโต้ ภาพหลอนซ่อนรอยมรณะ | ใช่ | ไม่ |  |
| 2002 | อินซอมเนีย เกมเขย่าขั้วอำมหิต | ไม่ | ไม่ | ไม่ได้รับเครดิตในฐานะผู้เขียน |
| 2005 | แบทแมน บีกินส์ | ใช่ | ไม่ |  |
| 2006 | เดอะเพรสทีจ ศึกมายากลหยุดโลก | ใช่ | ใช่ |  |
| 2008 | แบทแมน อัศวินรัตติกาล | ใช่ | ใช่ |  |
| 2010 | อินเซ็ปชั่น จิตพิฆาตโลก | ใช่ | ใช่ |  |
| 2012 | แบทแมน อัศวินรัตติกาลผงาด | ใช่ | ใช่ |  |
| 2014 | อินเตอร์สเตลลาร์ ทะยานดาวกู้โลก | ใช่ | ใช่ |  |
| 2015 | คีย์ |  | ใช่ | ภาพยนตร์สารคดีสั้น / กำกับภาพ, ตัดต่อและทำดนตรีประกอบด้วย |
| 2017 | ดันเคิร์ก | ใช่ | ใช่ |  |
| 2020 | เทเน็ท | ใช่ | ใช่ |  |
| 2023 | ออปเพนไฮเมอร์ | ใช่ | ใช่ |  |
| 2026 | โอดิสซีย์ | ใช่ | ใช่ |  |
ผลงานภาพยนตร์ > อำนวยการสร้าง

| ปี | เรื่อง | ร่วมด้วย> อำนวยการสร้าง | ร่วมด้วย> ฝ่ายบริหาร | หมายเหตุ |
| --- | --- | --- | --- | --- |
| 2013 | บุรุษเหล็กซูเปอร์แมน | ใช่ |  | ได้รับเครดิตในฐานะผู้เขียนเรื่องด้วย |
| 2014 | ทรานส์เซนเดนซ์ คอมพ์สมองคนพิฆาตโลก |  | ใช่ | กำกับโดย วอลลี ฟิสเตอร์ ผู้กำกับภาพที่ทำงานร่วมกันมานาน |
| 2016 | แบทแมน ปะทะ ซูเปอร์แมน แสงอรุณแห่งยุติธรรม |  | ใช่ |  |
| 2017 | จัสติซ ลีก |  | ใช่ |  |
| 2019 | เดอะ ดอลส์ เบรธ |  | ใช่ | ภาพยนตร์แอนิเมชั่นสั้นที่กำกับโดย พี่น้องคีย์ |
| 2021 | จัสติซ ลีก ของ แซ็ค สไนเดอร์ |  | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ คริสโตเฟอร์ โนแลน
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1998 | ฟอลโลว์อิง แกะรอยอาชญากรซ่อนเขี้ยว |  84% (7.10/10) (38 คน) |  | 60 (11 คน) | 7.4 (102,784) | $6,000 | $240,495 |
| 2000 | มีเมนโต้ ภาพหลอนซ่อนรอยมรณะ |  94% (8.30/10) (186 คน) |  | 83 (34 คน) | 8.4 (1,334,720) | $9,000,000 | $40,047,236 |
| 2002 | อินซอมเนีย เกมเขย่าขั้วอำมหิต |  92% (7.70/10) (205 คน) |  | 78 (37 คน) | 7.2 (321,562) | $46,000,000 | $113,758,770 |
| 2005 | แบทแมน บีกินส์ |  85% (7.70/10) (291 คน) |  | 70 (41 คน) | 8.2 (1,593,642) | $150,000,000 | $375,325,692 |
| 2006 | เดอะเพรสทีจ ศึกมายากลหยุดโลก |  77% (7.10/10) (206 คน) |  | 66 (36 คน) | 8.5 (1,456,125) | $40,000,000 | $109,676,311 |
| 2008 | แบทแมน อัศวินรัตติกาล |  94% (8.60/10) (347 คน) |  | 84 (39 คน) | 9.0 (2,902,129) | $185,000,000 | $1,006,234,167 |
| 2010 | อินเซ็ปชั่น จิตพิฆาตโลก |  87% (8.20/10) (374 คน) |  | 74 (42 คน) | 8.8 (‎‎2,577,693) | $160,000,000 | $839,030,630 |
| 2012 | แบทแมน อัศวินรัตติกาลผงาด |  87% (8.00/10) (382 คน) |  | 78 (45 คน) | 8.4 (‎1,845,281) | $250,000,000 | $1,085,289,416 |
| 2014 | อินเตอร์สเตลลาร์ ทะยานดาวกู้โลก |  73% (7.10/10) (378 คน) |  | 74 (46 คน) | 8.7 (2,136,442) | $165,000,000 | $705,191,242 |
| 2017 | ดันเคิร์ก |  92% (8.70/10) (472 คน) |  | 94 (53 คน) | 7.8 (748,292) | $100,000,000 | $527,868,299 |
| 2020 | เทเน็ท |  69% (7.00/10) (379 คน) |  | 69 (50 คน) | 7.3 (‎601,930) | $205,000,000 | $365,304,105 |
| 2023 | ออปเพนไฮเมอร์ |  93% (8.60/10) (509 คน) |  | 90 (69 คน) | 8.3 (774,769) | $100,000,000 | $975,295,005 |
| เฉลี่ย และ รวม | เฉลี่ย และ รวม |  86% (7.84/10) | 77 | 77 | 8.2 | $1.410 พันล้าน | $6,143,261,368 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ คริสโตเฟอร์ โนแลน
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 2000 | มีเมนโต้ ภาพหลอนซ่อนรอยมรณะ | 2 |  |  |  | 1 |  |
| 2005 | แบทแมน บีกินส์ | 1 |  | 3 |  |  |  |
| 2006 | เดอะเพรสทีจ ศึกมายากลหยุดโลก | 2 |  |  |  |  |  |
| 2008 | แบทแมน อัศวินรัตติกาล | 8 | 2 | 9 | 1 | 1 | 1 |
| 2010 | อินเซ็ปชั่น จิตพิฆาตโลก | 8 | 4 | 9 | 3 | 4 |  |
| 2012 | แบทแมน อัศวินรัตติกาลผงาด |  |  | 1 |  |  |  |
| 2014 | อินเตอร์สเตลลาร์ ทะยานดาวกู้โลก | 5 | 1 | 4 | 1 | 1 |  |
| 2017 | ดันเคิร์ก | 8 | 3 | 8 | 1 | 3 |  |
| 2020 | เทเน็ท | 2 | 1 | 1 | 1 | 1 |  |
| 2023 | ออปเพนไฮเมอร์ | 13 | 7 | 13 | 7 | 8 | 5 |
| ทั้งหมด | ทั้งหมด | 49 | 18 | 48 | 14 | 19 | 6 |